Reobertura amb peus de plom | Mireia Rourera | Barcelona | Societat | El Punt Avui\nReobertura amb peus de plom Reobertura amb peus de plom Reobertura amb peus de plom Reobertura amb peus de plom + Reobertura amb peus de plom E-mail\nUn dels primers dinars servits ahir al restaurant Cafè del Centre, a Olesa de Montserrat JUANMA RAMOS.\nReobertura amb peus de plom Reobertura amb peus de plom Reobertura amb peus de plom Reobertura amb peus de plom Reobertura amb peus de plom E-mail\nLa reobertura ahir de bars, restaurants, gimnasos, teatres, sales de cinema i sales de concerts va ser desigual. En el sector de la restauració, hi va haver una àmplia majoria d’establiments que van obrir, sobretot els que tenen terrassa, que en aquesta primera fase ja es pot ocupar al cent per cent de la seva capacitat. Per contra, els establiments sense taules al carrer es queixaven de com de poc els compensa tenir un aforament del 30%.\nPer culpa d’aquesta reducció de la capacitat, a molts restaurants no els surt a compte fer menús. Ho va dir el president de l’Associació d’Hostaleria de Girona, Josep Carreras, que ahir va admetre que esperaven que hi hagués molts més locals que obrissin dels que realment ho van acabar fent. Carreras va indicar que cal un nou model de terrasses, similar al del nord d’Europa, per poder afrontar l’hivern. Pel que fa a les terrasses, cal dir que l’obertura també va ser desigual al territori i que, per norma general, els establiments van col·locar estufes al costat de les taules, que havien de situar-se a dos metres l’una de l’altra. Arran de la decisió d’alguns propietaris de cobrir les terrasses, el conseller d’Interior, Miquel Sàmper, va advertir que han de tenir com a mínim dos laterals oberts, ja que, si no, hauran de complir amb les restriccions fixades per a l’interior dels locals.\nEls restauradors també lamenten que l’horari de tancar sigui les 21.30 h, perquè els impedeix fer sopars. En aquest sentit, Roger Pallarols, director del Gremi de Restauració de Barcelona, va demanar al govern que estudiï “l’allargament de l’horari fins a la mitjanit i la consegüent modificació del toc de queda, a temps per al pont de la Puríssima i per a l’inici de la campanya de Nadal”.\nUn altre inconvenient que addueixen els restauradors de localitats que viuen del turisme, a l’Alt Pirineu, per exemple, és el fet que a partir d’aquest divendres el confinament perimetral municipal no permetrà anar d’una població catalana a una altra a dinar, cosa que vol dir que molts establiments quedaran sense clients. Els empresaris turístics de la Costa Brava demanen que les reserves a restaurants permetin moure’s entre localitats el cap de setmana.\nTot i aquests inconvenients i les queixes per les limitacions, ahir tothom tenia moltes ganes d’obrir i, majoritàriament, el sector va apujar les persianes. Ho van fer la majoria de bars i restaurants de les poblacions perifèriques de l’àrea metropolitana de Barcelona, i a Barcelona ciutat, segons el Gremi de Restauració, ho van fer el 70% dels negocis.\nAl centre de la ciutat de Barcelona i al barri Gòtic, on es viu molt del turisme, els establiments que no han tancat definitivament –perquè hi ha moltes persianes abaixades i amb el cartell de “Per llogar”– també estaven en bona part oberts i, a la Rambla, alguns bars que fins ara no tenien terrassa, com els del costat del Liceu, van posar algunes taules i cadires al mig del passeig. Un establiment molt petit però emblemàtic, el Pinotxo de la Boqueria, tenia cua perquè a la barra no s’hi podia menjar i hi havia poques taules col·locades al costat.\nAmb els bars i restaurants oberts, la gent va tornar al carrer, que estava molt més animat que les últimes setmanes. Hi havia gent al Portal de l’Àngel, a la plaça de la Catedral –on s’està muntant la Fira de Santa Llúcia– i a la plaça Reial, on totes les terrasses sota els arcs dels restaurants diürns estaven obertes. El comerç, que ja fa dies que fa grans descomptes en la setmana del Black Friday, va notar ahir l’augment d’afluència, i en algunes botigues molt populars i cèntriques, com el Primark de la plaça Catalunya, hi va haver cua durant hores.\nPer contra, creix el malestar dels centres comercials, i ahir representants de firmes que tenen una o diverses botigues en aquestes superfícies es van tornar a manifestar, aquest cop a La Maquinista, per insistir que el govern “reconsideri l’obertura immediata dels centres comercials”.\nEls teatres i les sales de cinema, que poden obrir amb un 50% de l’aforament, reprendran l’activitat de mica en mica, però ahir entitats que divulguen la cultura ja enviaven missatges al correu dels seus clients per informar-los de les novetats i de la possibilitat de comprar entrades. A Barcelona, ahir mateix va obrir el Renoir Floridablanca, els cinemes Verdi de Barcelona i el Filmax Gran Via de l’Hospitalet. El president del Gremi de Cinemes de Catalunya, Camilo Tarrazón, va dir a l’ACN que “la majoria” de les sales de cinema reobriran de manera progressiva fins divendres. L’exhibidora Cinesa reobrirà les seves sales de cinema a tot Catalunya dimecres 25 i mantindrà el preu del dia de l’espectador fins divendres, dia 27.\nLes sales de concerts no ho tenen tan clar i pateixen, sobretot, per dues condicions del primer tram d’obertura: l’aforament i el confinament perimetral del cap de setmana. L’Associació de Sales de Concerts (Asacc) va dir ahir que sales tan destacades com Apolo i Razzmatazz de moment no obren perquè, amb l’aforament permès, és inviable. La gerent d’aquesta associació catalana, Carmen Zapata, va concretar ahir que “només 30 de les 84 sales associades obriran en aquesta primera fase”.\nLa majoria de cadenes de gimnasos van reobrir ahir amb l’aforament al 30%. L’esport escolar i els entrenaments de l’esport de base es van reprendre ja ahir arreu, així com l’activitat a les piscines.\nAhir també van poder començar a fer-se les activitats extraescolars, però, com que era el primer dia, la majoria d’escoles i entitats que en fan van començar a adaptar-se a la situació, sobretot per la reducció de ràtios. Fins al 30 d’octubre, quan es va decretar el nou estat d’alarma i es van suspendre aquestes activitats, els grups d’extraescolars podien ser de deu infants. Ahir havien de ser de sis. “Això ha comportat una reestructuració, perquè s’han de buscar més espais i més monitors”, va admetre un dels responsables de Fundesplai, que fa extraescolars en centres educatius, però que també té esplais durant la setmana.\nLes terrasses han de tenir com a mínim dos laterals oberts. La ventilació és clau\nhan estat els bars i restaurants tancats, així com els escenaris de la cultura i els cinemes.\nA la caça de la terrassa\nParlar d’una tornada a la normalitat, encara que sigui aparent o merament estètica, seria tota una barbaritat. Perquè sí, d’acord, bars i restaurants ahir van poder reobrir i, així, Barcelona és una ciutat menys trista i hostil. Però la situació, no ens enganyem, és de plena anormalitat. Primer, per les condicions en què ho han hagut de fer i, sobretot, per com estem d’empantanegats tots plegats encara. Ja al matí, no més tard de quarts de deu, les terrasses van ser objecte de caça per als que volien retrobar-se amb el cafè amb llet i el croissant amb gust de barra. És cert, com recordaven molts restauradors, que ja no som a finals d’estiu, quan prendre alguna cosa al carrer acompanyava més, però ja ha arribat un punt en què Barcelona és una ciutat on, de fred, que diguem, en fa una setmana a l’any, dues a tot estirar. Per tant, les terrasses encara són d’agrair, i més amb un sol com el d’ahir. A més, els previsors, com els locals de la rambla de Catalunya, ja les han proveït d’estufes. A dos quarts de dues, no són pocs els que ja dinen per aquesta zona, potser per anar-se acostumant a uns horaris en què el sopar no es podrà servir més tard de les vuit. A l’Eixample, les voreres donen per al que donen i, per tant, aquí els restauradors ho han de fiar tot a les taules –poques– de dins. A les dues, la majoria són buides. “No té bon color, això”, es lamentava el propietari d’un negoci de Consell de Cent. A aquella hora, tindria gent al carrer. Això seria, és clar, en una època de normalitat. De la de debò.\nEl Punt Avui. Girona 24-11-2020, Pàgina 4\nEl Punt Avui. Nacional 24-11-2020, Pàgina 4


Consorci Corporació Sanitària Parc Taulí de Sabadell - Obertes les inscripcions a la V Cursa Solidària ‘Sabadell Corre pels Nens’ en benefici dels pacients pediàtrics pal·liatius i crònics complexos\nObertes les inscripcions a la V Cursa Solidària ‘Sabadell Corre pels Nens’ en benefici dels pacients pediàtrics pal·liatius i crònics complexos\nPublicat el 20 Febrer 2020 |\nEls beneficis de la cursa solidària que se celebrarà el proper 24 de maig i de la gran festa infantil es destinaran a millorar la qualitat de vida dels infants amb malalties cròniques greus i pal·liatius. El Parc Taulí atén una mitjana anual de 50 pacients pediàtrics amb malalties greus o en pal·liació\nSabadell Corre pels Nens i la Corporació Sanitària Parc Taulí, han presentat avui en roda de premsa celebrada al Parc Taulí, la V Cursa Solidària “Sabadell Corre pels Nens” i la gran festa infantil que organitzen conjuntament, amb la participació de l’Ajuntament de Sabadell, i que aquest any tindrà lloc el proper 24 de maig.\nEn la presentació han participat el president del Parc Taulí, Modesto Custodio, la regidora d’Esports de l’Ajuntament de Sabadell, Laura Reyes, l’organitzador de ‘Sabadell Corre pels Nens’, Toni Valverde, la metgessa responsable de la Unitat del Pacient Crònic Complex i Pal·liatiu Pediàtric del Parc Taulí, Teresa Gili, i la infermera de la mateixa unitat, Gemma Gómez.\nEnguany, els beneficis d’aquesta gran festa de la solidaritat a Sabadell aniran destinats a la millora de la qualitat de vida dels pacients pediàtrics que pateixen una malaltia crònica greu i els que reben atenció pal·liativa atesos per l’equip de professionals de la unitat especialitzada en pacient complex i pal·liatiu del Parc Taulí. En la darrera edició d’aquest esdeveniment es van inscriure 5.200 participants i es van recaptar més de 31.400 euros per a un projecte de fibrosi quística. És de destacar que les quatre edicions d’aquesta cursa solidària s’han recaptat més de 120.000€ destinats a projectes solidaris.\nV Cursa Solidària ‘Sabadell Corres pels Nens’\nEn la presentació avui de la V edició de la cursa, el president de la CSPT, Modesto Custodio, ha agraït als organitzadors, col·laboradors i entitats ciutadanes el seu esforç en portar a terme aquesta iniciativa solidària, i ha ha remarcat “la qualitat assistencial del Servei de Pediatria, amb 17 especialitats, i capdavanter en l’atenció a les malalties minoritàries”. Custodio ha destacat que el servei que forma part de la xarxa d’expertesa clínica dedicada a l’atenció a les malalties cognitivoconductuals de base genètica en l’edat pediàtrica i que ara “aspirem a ser centre de referència, conjuntament amb els hospitals de Sant Joan de Déu i la Vall d’Hebron, en les cures pal·liatives infantils”. Anualment, el Parc Taulí atén una mitjana de 50 infants amb malalties greus o en pal·liació.\nPer la seva banda, l’organitzador de la cursa, Toni Valverde, ha manifestat que “és un privilegi poder continuar amb aquest projecte que en tres de les seves edicions ha batut rècords d’inscripcions”. Valverde ha fet una crida a la participació a totes les iniciatives ciutadanes que vulguin col·laborar en aconseguir un nou rècord d’inscrits i de recaptació per al projecte beneficiari. “La cursa se celebrarà el 24 de maig, a les 10 del matí al Parc Taulí i com en edicions anteriors, hi haurà una gran festa infantil i familiar amb tota mena d’activitats” ha conclòs Valverde.\nLa cloenda de l’acte ha anat a càrrec de la regidora d’Esports de l’Ajuntament de Sabadell, Laura Reyes que destacat que “curses com les que presentem avui fan que la ciutat s’impliqui en aquest projecte i que els ciutadans puguin gaudir dels valors que fomenta l’esport”\nUnitat del Pacient Crònic Complex i Pal·liatiu Pediàtric del Parc Taulí\nLa doctora Teresa Gili ha presentat la Unitat del Pacient Crònic Complex i Pal·liatiu Pediàtric del Parc Taulí formada per professionals d’Infermeria, treball social, psicologia i pediatria que atenen nens amb malalties cròniques complexes i atenció pal·liativa. Gili ha diferenciat els dos tipus de pacients que s’atenen a la unitat, destacant que “atenem malalties complexes que no són pal·liatives, són infants que necessiten mètodes de suport vital, però que són malalties que es poden estabilitzar o remetre i el nen podria ser donat d’alta”. Es tracta de pacients amb altes necessitats de tractaments, dins i fora de l’hospital que necessiten molta ajuda i mètodes de suport vital.\nUna altra part dels pacients que s’atenen a la unitat és el pacient pal·liatiu. “és aquell nen que malauradament té una malaltia incurable, molt greu, que sabem que no es pot curar i com que no podem oferir tractament curatiu sí que podem oferir tractament pal·liatiu. Són nens amb molta vulnerabilitat i molt fràgils. Fem un acompanyament físic i psicosocial i un acompanyament al dol d’aquestes famílies quan arriba el moment del traspàs”, ha explicat Gili.\nLa infermera de la unitat, Gemma Gómez, ha destacat el suport integral que ofereixen a les famílies. “Intentem fer la màxima assistència a domicili a les famílies per evitar-li desplaçaments a l’hospital. Gràcies a la Fundació d’Oncologia Infantil Enriqueta Villavecchia comptem amb un psicòleg i un treballador social que es desplacen als domicilis”\nInscripcions a la V Cursa Solidària\n‘Sabadell Corre pels Nens’\nSport Ronda, Club Malibú Esportiu, Intersport Paddock Sabadell, Unió Excursionista de Sabadell, Can Llobateras, Rundi, Lliberia Yoli, Colorins Escola Bressol i Colors &Kids School.


També planteja als integrants del Fòrum de la Mineria de la Catalunya Central que Montajes Rus retiri l'ERO per acomiadar 244 persones\nAquesta tarda es reuneix a Manresa el Fòrum de la Mineria de la Catalunya Central, que agrupa agents socials i econòmics, entitats socials, administracions locals, comarcal i autonòmica, i l’empresa ICL. En aquesta reunió, CCOO d’Indústria de Catalunya demanarem que ICL mantingui oberta l’explotació de la mina de Vilafruns (Sallent-Balsareny), amb les condicions de seguretat necessàries, fins que no estigui completat el pla de transició cap a una producció minera sostenible a la Catalunya central, consensuat fa temps amb tots els actors socials.\nLa pràctica totalitat dels agents econòmics i socials de la Catalunya Central vam consensuar en el seu moment l’aposta per una indústria minera en condicions de sostenibilitat mediambiental i social. Aquest consens estava basat en la implementació d’un projecte industrial que preveia una sèrie d’inversions en infraestructures i una adaptació de la força del treball de forma no traumàtica. Concretament, es preveia la construcció d’una rampa per a l’extracció de mineral, dues plantes dessaladores, una ampliació i remodelació del col·lector de salmorra i de l’explotació de la mina de Cabanasses (Súria), amb una plantilla de més de 700 persones treballadores a la qual s’arribaria de forma coordinada amb les infraestructures i no traumàtica.\nLa decisió de tancar l’explotació de la mina de Vilafruns, sense haver acabat les infraestructures compromeses, i la consegüent decisió d’acomiadar 244 treballadors de Montajes Rus trenquen violentament aquest consens i demostren molt poc compromís per part de les dues empreses amb l’entorn social i econòmic que dona suport a l’activitat minera. Encara més en fer-ho després dels accidents laborals que han posat fi a la vida de dos treballadors i n’han deixat molt mal ferit un tercer, i enmig d’una crisi sanitària com l’actual, al·legant causes econòmiques, cosa que expressa una actitud oportunista inacceptable per part de la multinacional ICL.\nPer tot això, CCOO d’Indústria de Catalunya demanarem avui el suport de tots els actors implicats per exigir a ICL que mantingui l’explotació de la mina de Vilafruns amb les condicions de seguretat que determinin els experts internacionals contractats, i a Montajes Rus que retiri l’ERO presentat per acomiadar 244 treballadors, i que acabem de concretar el pla industrial que ha de garantir la finalització de les diferents infraestructures compromeses en un entorn mediambientalment i socialment sostenible i pacífic.


Can Torrella de Baix - Viquipèdia, l'enciclopèdia lliure\nS. XV, XX\nCtra. de Terrassa a Talamanca, km 5. Matadepera (Vallès Occidental)\n41° 36′ 27″ N, 2° 00′ 42″ E / 41.607489°N,2.011741°E / 41.607489; 2.011741Coord.: 41° 36′ 27″ N, 2° 00′ 42″ E / 41.607489°N,2.011741°E / 41.607489; 2.011741\nCan Torrella de Baix és una masia del municipi de Matadepera (Vallès Occidental) que forma part de l'Inventari del Patrimoni Arquitectònic de Catalunya.\nLa masia de Can Torrella de Baix segueix la tipologia de la forma basilical tan habitual en aquests indrets. El frontis però, presenta una solució asimètrica deguda possiblement a la situació de la casa en un terreny amb marcat desnivell. Aquest desnivell també ha provocat la juxtaposició d'edificis. La porta d'entrada és d'arc de mig punt adovellat. Algunes finestres, tant al frontis com als laterals, són fetes també amb els llindars de pedra. El carener de la teulada és perpendicular al frontis i el ràfec presenta una senzilla decoració amb motius geomètrics. A la façana lateral dreta, en un nivell més baix, s'obre una altra porta.\nActualment, en una de les dependències de la casa, hi ha un restaurant instal·lat en el mateix lloc on antigament es reunien els caçadors. El mas va ser remodelat i condicionat després d'ésser comprat pel senyor Blanch l'any 1923. Per voluntat d'aquest mateix propietari es construí una capella d'estil romànic al mas, on s'instal·là l'altar procedent de l'antiga església parroquial de Matadepera (Can Roure), que estava arraconat en una de les dependències del mas. La capella s'advocà a Sant Joan i fou beneïda el 10 de juliol de 1925.\nCan Torrella de Baix fou la nova casa de Can Torrella de Dalt. Començà la seva construcció a finals de segle XIV en el lloc on els propietaris tenien un forn de vidre i un d'obra. Pocs anys després, el mas originari de la família, Can Torrella de Dalt fou venut a Francesc Mata que, aprofitant dependències de l'antic edifici, va construir la Mata Xica. Les propietats de Can Torrella de Baix van passar a mans del senyor Vallès i Mitjans l'any 1901, el fill del qual va vendre la propietat al senyor Blanch i Romeu el 30 de novembre de 1923. Actualment la propietat pertany a la família Fontanals.\nCap al 1930 hi feu una estada en el mas Francesc Cambó, amic de la família Blanch.\n↑ 1,0 1,1 1,2 1,3 «Can Torrella de Baix». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].\nObtingut de «https://ca.wikipedia.org/w/index.php?title=Can_Torrella_de_Baix&oldid=24993765»\nPatrimoni monumental de Matadepera\nLa pàgina va ser modificada per darrera vegada el 22 set 2020 a les 14:31.


Cervesa de Nadal 2020\nAvís de Cookies. Utilitzem cookies pròpies i de tercers per millorar els nostres serveis i mostrar continguts relacionats amb les teves preferències mitjançant l'anàlisi dels teus hàbits de navegació. Si continues navegant, considerem que acceptes el seu ús. Pots obtenir més informació a la nostra Política de Cookies\nEnviaments gratuïts per a compres superiors a 29 €\nCaixa (12 x 66cl)\nAls anys 50, els mestres cervesers de Damm van iniciar la tradició de crear una cervesa per celebrar les festes de Nadal. Aquestes edicions limitades es distribuïen només a treballadors, familiars i amics. Amb els anys, la cervesa de Nadal s’ha convertit en una esperada tradició, i per aquesta raó des del 2013, hem ampliat la seva distribució per posar-la a l’abast de tothom.\nProducte disponible en:\nAmpolla (1 x 66cl) Ampolla 2,10 € Afegir\nCaixa (12 x 66cl) Caixa 25,20 € Afegir\nAmpolla (1 x 66cl)\nAvís de Cookies.Utilitzem cookies pròpies i de tercers per millorar els nostres serveis i mostrar-vos contingut relacionat amb les vostres preferències mitjançant l'anàlisi dels vostres hàbits. Si continua navegant, considerem que accepta el seu ús. Podeu obtenir més informació o saber canviar la configuració a la nostraPolítica de Cookies.


Sea Grass House Qingdao Xina - Ofertes d'hotels amb els MILLORS DESCOMPTES EN LÍNIA\nRiverside of Quan Xin River in Laoshan Scenic Tourism Area, Laoshan, Qingdao, Xina, 266000 - Veure al mapa\nCasa rural A (Cottage-A)\nCasa rural B (Cottage-B)\nDissenyat tant per oci com per negoci, The Seagrass House està situat idealment a Laoshan; una de les localitzacions més populars de la ciutat. A només 25.6 km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Amb la seva bona localització, l'hotel ofereix fàcil accès a les destinacions obligades de la ciutat.\nA The Seagrass House, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de express check-in/check-out, magatzem d'equipatge, aparcament de cotxes, servei d'habitacions, transport hotel/aeroport.\nL'ambient de The Seagrass House es reflexa en cada habitació. televisió de pantalla plana, habitacions per a no fumadors, aire condicionat, servei de despertador, escriptori són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com platja privada, pesca, jardí. Descobreixi una encantadora mescla de servei profesional i ampla gama de característiques a The Seagrass House.


Curs de Terapeuta Floral de Bach ~ Lidia Salas Ros\nAquest curs es força interessant per tothom, practicants de Reiki, psicòlegs, massatgistes, per qui vulgui establir-se com a terapeuta floral o senzillament per a qui desitgi conèixer-se millor a si mateix mitjançant l'aprenentatge i auto prescripció de les essències i aplicar-les en qualsevol entorn.\nNo cal tenir experiència prèvia !!!\nBENEFICIS DEL CURS:\nEFECTIVITAT - L'efecte de les essències florals, en la majoria dels cassos, es visible des del primer moment, estalviant temps i diners, tant al terapeuta com al beneficiari del tractament.\nSEGURETAT - No existeixen riscos, contraindicacions, interaccions, ni efectes secundaris, son compatibles sigui quin sigui el tractament que s'estigui seguint.\nRECURSOS - Les essències florals son un recurs inestimable, fins i tot en cassos en que no hi hagi resposta per part del pacient.\nPER QUÈ ES RECOMANA AQUEST CURS?\nAPRENENTATGE - Màxima assimilació. La metodologia emprada combina, entre altres, tècniques de PNL, que permeten assimilar de forma SORPRENENT tota la informació.\nCONEIXEMENT - Màxima informació. No només s'aprenen les característiques de les flors, sinó per què serveixen, cóm actuen en diferents circumstàncies, individualment i en combinació, per cobrir qualsevol necessitat i expectativa. La seva aplicació en nens, adults, animals, plantes, etc. Preparació de cremes terapèutiques i d'estètica.\nSATISFACCIÓ - Màxima satisfacció. Tant per part dels alumnes com de les persones que es beneficiaran dels coneixements adquirits.\nEl sistema florals del Dr. Bach.\nLes essències florals en una sessió de Reiki.\nBiografia i filosofia de Bach, el seu concepte d’infermetat.\nCom actuen les flors.\nEls signes del zodíac i Flors de Bach.\nPreparació de les essències florals.\nLES 38 FLORS I EL RESCAT\nDesnvolupament des de diversos aspectes:\nAplicació en Reiki\nCodi deontològic de conducta.\nLa sala de teràpies.\nBases pel diagnòstic.\nPreparació i dosificació\nCremes i Col·liris.\nDossier amb fitxes per a cada mòdul, més fitxes complementàries.\nMaterial de consulta, bibliografia.\nGravació de totes les classes\nPreparat floral personal\nPREU DEL CURS PRESENCIAL: 50€ d'inscripció + 85€ mensuals\nPREU DEL CURS ON-LINE: 8€/hora\nEl curs ON-LINE és en directe, això permet aclarir conceptes i compartir experiències.\nDURADA DEL CURS - 80 hores lectives\n(Consulta el CALENDARI o proposa el teu horari per obrir un grup)\nPosted in: Cursos Flors de Bach, Flors de Bach


Ara, INICIATIVA: Así se ve, la homofobia del PP (Primera Part)\nAsí se ve, la homofobia del PP (Primera Part)\nEl Partit Popular no enganya. Fa les coses que ha de fer i té una ideologia clara que aplica sempre que pot i allà on pot. Des de fa temps, en Compromís hem denunciat que els centres educatius tenen capt l'accés a pàgines web que tracten temàtiques de diversitat sexual. Des d'un aula d'informàtica, la sala del professorat, un departament o la biblioteca, segons hem demostrat amb abundant documentació, un alumne o un professor no pot accedir a la pàgina del Col·lectiu Lambda, entitat declarada d'Interés Social, ni a la Federació Internacional de Gais, Lesbianes, Bisexuals i Tanssexuals, ni a la de col·lectius que informen sobre estudis acadèmics relacionats amb la diversitat sexual (www.dosmanzanas.com), etc. La simple recerca de la paraula "homosexual" en google des d'un institut remet a multitud de pàgines a les quals després no es pot accedir perque Font de Mora les té bloquejades. El Conseller al·lega en la seua defensa que el bloqueig de les pàgines és per protegir els menors. Però si busquem en Google "heterosexual" "contactos", "fabricar bombas caseras" o "matar moros", podem entrar en totes les pàgines que ens ofereix el famós buscador. Quina manera més curiosa de protegir els menors, Sr Font de Mora\nPublicat per Mónica a 7:33\nEtiquetes de comentaris: Font de Mora, Homofòbia, lambda\nmonicajuliamaria ha dit...\nAmb eixe conseller no podem esperar una altra cosa, perquè no entrega la seua dimissió? si que té la gepa gran; per això tenim el sistema educatiu que tenim.\nEns toca a nosaltres els pares educar en valors i respecte, però com tenim una comunitat que està tresullà i no veu més enllà dels seus nasos perquè a mi que no em diguen que estos governants que tenim ho estan fent bé.\nEn fi que el sistema educatiu no funciona gens, estic indignada com a mare, en la gent que hi ha en la bolsa en ganes de treballar i encara tenim docents que amb molta pilleria està impartint classes "quan assisteix" ,sí dic quan assisteix perquè hi ha mestre que sap agafar baixes.Com pot ser que una mestra que està sustituint a una altra per baixa maternal assistisca tres dies a donar classes i sis de baixa? Al carrer, en el seu lloc un altre amb ganes de treballar.\nP.D.: estic molt però que molt calenta i si vaig estar un curs demanant un educador especial per al col·egi i el vaig aconseguir, estaré tota la vida si cal per a caviar el funcionament del funcionari públic en Espanya , que sembla ser l'unic país europeu on tots volen ser funcionaris, tots a fer oposicion!!!\n26 de novembre de 2010 a les 12:13\nRicard Chumillas ha dit...\nmonicajuliamaria, sí, tens en part raó, però no has d'enfocar la teua ràbia sobre el funcionariat docent que, al meu parer, és majoritàriament molt competent (jo mateix ho sòc), generalitzar sol ser molt roí.\nÉs cert que la política educativa del PP és, senzillament, imPPresentable, però això es deu a que la gent segueix votant a incomPPetents que posen com a conseller d'educació a un element com FONT DE MORA (el surrealista).\nA les properes eleccions... MÓNICA OLTRA PRESIDENTA!!!\n27 de novembre de 2010 a les 12:43


Unió de Pagesos s'imposa a les eleccions agràries amb el 55% dels vots | NacióGarrotxa\nUnió de Pagesos s'imposa a les eleccions agràries amb el 55% dels vots\nLa participació cau al 35% en el primer cop que els comicis se celebren de forma telemàtica\nper Redacció, 29 de març de 2021 a les 08:00 |\nJoan Caball, coordinador d’UP | ACN\nUnió de Pagesos (UP) ha guanyat les Eleccions Agràries 2021 amb un total de 4.063 vots, que representen un 55,04% dels que s'han efectuat entre dijous i aquest divendres. En segon lloc ha quedat JARC amb 2.226 vots (30,15%), seguits dels altres dos sindicats que no obtenen representació als òrgans de l'Administració, Asaja amb 821 vots (11,12%) i UPA amb 190 vots (2,57%).\nLes eleccions s'han celebrat per primera vegada de forma telemàtica amb vot electrònic i malgrat alguns problemes inicials, el Departament d'Agricultura assegura que s'ha aconseguit superar el repte de forma "satisfactòria". La participació ha caigut més de 18 punts en relació al 2016 i han votat un 35,83% (7.382 persones) d'un cens de 20.609.\nLa participació ha arribat al 39,5% del cens a la vegueria de Lleida i al 45,35% a la de l'Alt Pirineu. Han votat telemàticament el 23% dels electors, mentre que el 65% ho ha fet electrònicament però des dels punts presencials.\nResultats #EleccionsAgràries2021 amb el 100% escrutat.\nUnió de Pagesos 4.063 (55.04%)\nJARC 2.226 (30.15%)\nASAJA 821 (11.12%)\nUPA 190 (2.57%)\nVots en blanc 82 (1.11%)\nParticipació: 7.382 (35.83%)\nResultats per vegueries i comarques: https://t.co/ZA3IAxQ0qy\n— Agricultura (@agriculturacat) March 26, 2021\nAmb un 55,04% dels vots UP ha estat l'organització agrària que ha obtingut més vots a les eleccions per determinar la representativitat de les organitzacions professionals agràries a Catalunya. La segueixen JARC, amb un 30,15%, l'Asaja, amb un 12,73% i UPA amb un 2,57%. Aquestes dues últimes organitzacions no obtenen el 15% requerit i no aconsegueixen representativitat. D'aquesta manera, UP obté 6 representants a la Taula Agrària i JARC, 4.\nAquests són els resultats amb un escrutini provisional del 100% dels vots emesos. Dels 7.382 vots, 6.495 han estat de professionals autònoms i 887 d'empreses. D'altra banda, un 35% dels votants han optat per votar remotament i la resta ho han fet des d'algun dels 209 punts d'assistència al vot electrònic.\nEl secretari general d'Agricultura, David Mascort, ha agraït la "valentia" de les organitzacions a entomar un repte com aquest de ser el primer sector del país en elegir els seus representants en format electrònic i acceptar mètodes com la identificació biomètrica que és la primera vegada al món que es fa servir.\nMascort ha fet un balanç molt positiu de les dues jornades electorals, tant per les "garanties democràtiques", com de seguretat, ja que fer unes eleccions en temps de covid no és fàcil i ha recordat que a les del Parlament la participació va caure un 23%, per la qual cosa ha considerat que s'ha entomat el repte de forma "satisfactòria".\nUnió de Pagesos: "compromís per continuar treballant per la pagesia del país"\nEl coordinador nacional d'UP, Joan Caball, ha destacat que des de 1994 són la força hegemònica en aquests comicis i ha remarcat el compromís per continuar treballant per la pagesia del país, que passa per moments difícils. En aquest sentit, ha demanat "celeritat i responsabilitats" en un moment que s'ha de formar Govern a la Generalitat. Per això, ha instat als partits a fer-ho de forma ràpida i que pensin primerament en la gent i "òbviament", en el sector agrari.\nJARC: "ens hem de modernitzar i ser més professionals"\nEl president de JARC, Joan Carles Masot, ha apostat per una modernització i professionalització del sector agrari. En aquest sentit, ha reivindicat que els ajuts a la pagesia es destini als qui realment viuen al territori perquè són els que no marxaran. Masot també ha parlat de l'aposta per potenciar el relleu generacional perquè és "bàsic" pel futur de la subsistència de l'agricultura.\nAsaja interposa un recurs contenciós administratiu al decret de convocatòria\nDe la seva banda, la secretària nacional d'Asaja, Cecília Castelló, ha dit que han interposat un recurs contenciós administratiu contra el decret de convocatòria de les Eleccions Agràries perquè consideren que el fet de fer-les només de forma electrònica ha limitat els drets de votació dels votants. En aquest sentit, ha assegurat que els pagesos i ramaders s'han sentit com a "conillets d'índies" en un assaig d'eleccions telemàtiques i ha dit que UP i JARC que tenen 5 anys per davant per demostrar que no estan vinculats a cap subvenció.\nUPA també denuncia "anomalies greus" en el procés\nDe la seva banda, el president de la gestora d'UPA Catalunya, Joan Montesó, ha denunciat que les eleccions s'han celebrat amb "incidents greus" ja que durant tres hores i mitja no es va poder votar i això "no és normalitat".\nSocietat, UPA, Asaja, Unió Pagesos, eleccions agràries, Lleida, JARC, Pirineu


Mourinho posa en dubte l´elecció de Del Bosque com a millor tècnic del món - Empordà\nMourinho posa en dubte l´elecció de Del Bosque com a millor tècnic del món\nRevela que no va assistir a la gala de la FIFA perquè ja coneixia les irregularitats en la votació que va designar el seleccionador espanyol\nJosé Mourinho s´ho mira des de la banqueta en un partit d´aquest curs. JUAN MEDINA/reuters\nMADRID | AGÈNCIES/DDG L'entrenador del Reial Madrid, el portuguès José Mourinho, va tornar ahir a aparèixer a la primera pàgina informativa per unes polèmiques declaracions extretes d'una entrevista concedida a una televisió del seu país. El preparador va explicar que no està gens penedit per no haver acudit a la gala de la FIFA del passat mes de gener, ja que, segons el seu parer, hi va haver irregularitats en la votació al millor entrenador del món, la qual cosa va acabar perjudicant-lo i afavorint Vicente Del Bosque, el guanyador final.\n"Clar que va ser la decisió correcta (no anar a la gala). Quan em van trucar més d'una, dues o tres persones per dir-me que m'havien votat a mi, i el vot apareix per una altra persona, és quan jo decideixo no anar-hi", va manifestar Mourinho en unes declaracions divulgades pel canal públic Radio Televisió Portuguesa (RTP).\nEl tècnic del Reial Madrid, llavors, va justificar la seva absència a la gala FIFA per estar centrat en preparar un partit de la Copa del Rei que havia d'enfrontar el seu equip amb el Celta de Vigo. En aquella gala, a banda de coronar-se Leo Messi com a millor futbolista del planeta, es va escollir a l'actual seleccionador espanyol, Vicente del Bosque, com el millor entrenador de l'any 2012.\nAquestes no van ser les úniques reflexions de José Mourinho que ahir van sortir a la llum. En una altra entrevista, en aquesta ocasió concedida a la pàgina web del Reial Madrid, el portuguès no dubtava a assegurar que molts han quedat "frustrats" després que l'equip blanc no hagi caigut eliminat en la Copa del Rei i en la Lliga de Campions, denunciant també que "hi ha gent que es pensa que sap més de la meva feina que no pas jo".\n"Molta gent no s'esperava que continuéssim en aquestes dues competicions, per la qual cosa va quedar-se frustrada. Hi ha gent que es pensa que em pot analitzar, entrar al meu cap i entendre tot allò que faig. Però no saben quines són les meves intencions en les declaracions que faig després dels partits", va admetre, recordant quan, després d'eliminar el Manchester, va dir que no s'havia classificat el millor equip.\nSobre la Lliga i les seves opcions al títol, Mourinho va dir que "som candidats a guanyar cada partit que queda fins al final de temporada, però no som candidats a guanyar el títol".


La higiene evita disgustos. I encara que semble un tòpic, una de les millors mesures d’higiene consisteix a rentar-se les mans abans de menjar o cuinar.\nA l’estiu, és millor guardar els ous a la nevera, igual que els plats que en continguen.\nSi mengem carn, peix o marisc cru o poc cuit hi ha més possibilitats de sofrir una gastroenteritis. Amb l’ou passa el mateix.\nEls vegetals s’han de netejar a fons abans de menjar-los, especialment si són per a una ensalada. La fruita també s’ha de rentar amb cura, encara que siga per a menjar-la pelada.\nÉs més que recomanable cuinar i reescalfar bastant els aliments, no n’hi ha prou que estiguen tebis. La calor és l’única forma de matar els microbis que puguen tenir.\nSón els mil·ligrams diaris de vitamina C que necessitem. S’obtenen amb 2 kiwis, 200 grams de meló o 50 grams de pebrot cru.\nEl component dels aliments que més ajuda a alleujar i corregir el restrenyiment és la fibra, però n’hi ha de diversos tipus.\nLa fibra soluble, que abunda en el segó d’avena, les fruites, els llegums i els fruits secs, absorbeix aigua i forma un gel. Això fa que augmente el volum dels excrements i el seu pes, i, en cons eqüència, el moviment intestinal. L’efecte d’aquesta fibra, encara que no és immediat, el noten més els qui pateixen de restrenyiment crònic. Perquè siga més eficaç, es pot acompanyar la dieta amb aigua abundant.\nTambé hi ha preparats de fibra insoluble, com ara el segó de blat. Aquesta fibra té un efecte laxant major i els seus resultats es noten molt més ràpidament. Funciona augmentant la velocitat de trànsit intestinal, per la qual cosa és molt indicada per al restrenyiment ocasional, que sovint coincideix amb un canvi en els hàbits de vida, d’alimentació, de l’aigua que es beu&\nAl mercat hi ha centenars de productes -càpsules, pastilles, bombolles, infusions, barretes, pegats-, que s’anuncien com a “aprimadors”.\nDiürètics: augmenten la diüresi o la quantitat de líquid que orinem, per la qual cosa es perd pes i volum, però no greix. I és que el greix és insoluble en l’aigua i no s’elimina per l’orina. Els diürètics més coneguts són l’ortosifon, la pelosella, la dent de lleó i la cua de cavall.\nLaxants: estimulen el moviment de l’intestí, augmenten el volum i la fluïdesa dels excrements. En altres paraules, ens faciliten l’evacuació i podem notar que pesem menys, però la quantitat de greix del nostre organisme és la mateixa. El senet, la càscara sagrada i la fràngula són els més habituals.\nReductors de l’absorció de greix, o “cremagreixos”: la majoria manquen de fonaments científics seriosos que avalen els seus resultats. Són populars la carnitina, el quitosan, l’extracte de te verd, el fucus o el vinagre de poma. A Espanya només hi ha un fàrmac aprovat i eficaç que redueix fins a un 30% l’absorció del greix dels aliments consumits, i fa que aquest s’elimine amb els excrements. El principi actiu és l’orlistat. Es ven en farmàcies amb recepta mèdica, perquè no està exempt de contraindicacions i efectes secundaris: incontinència fecal, flatulències, gastritis, etc.\nSaciants: són productes que contenen fibra i ajuden a reduir la gana. Per a notar l’efecte saciant s’han de prendre abans dels àpats i acompanyats d’aigua abundant. Abusar-ne no produeix més efecte que el saciant i, en canvi, sí que pot causar problemes digestius, mala absorció de nutrients o interacció amb fàrmacs.\nTriglicèrids: Són un tipus de lípids o greixos formats a l’intestí i el fetge a partir del greix, de l’excedent de sucre i de l’alcohol dels aliments. El seu excés en l’organisme produeix trastorns cardiovasculars i afecta el pàncrees.\nLiquat de pastanaga, poma i suc de taronja. Pa integral amb unes gotes d’oli, tomata i pernil serrà. Iogurt.\nEl truc: Hidratar-se adequadament és un dels millors favors que podem fer a la nostra pell. Beure aigua abundant és una de les millors formes d’aconseguir-ho.


Carapaz, Belmonte, Cerezo i els altres noms propis de la primera jornada olímpica\nRichard Carapaz, amb la medalla d'or a Tòquio 2020 | Europa Press\nEl resum del primer dia de Tòquio 2020\nMalgrat que alguns esports per equips ja havien començat abans de la inauguració dels Jocs Olímpics, com el futbol o el beisbol, la primera gran jornada olímpica ha estat avui, dia 24 de juliol, en la qual han començat moltíssimes categories i fins i tot s’han repartit algunes medalles en esports molt destacats. El primer dia de Tòquio 2020+1 no ha decebut i hi ha hagut grans moments que ja quedaran per sempre en el record.\nLa medalla més important que s’ha repartit ha estat la de ciclisme en ruta. En una prova molt atractiva, han destacat els ciclistes que ho havien de fer. L’equatorià Richard Carapaz ha aconseguit un or molt meritori després de protagonitzar una gran escapada i ha assolit així la tercera medalla per a l’Equador en la història dels Jocs Olímpics. La plata ha estat molt disputada entre el jove Tadej Pogacar, guanyador del Tour de França, i Wout van Aert. El belga s’ha imposat per mil·lèssimes. Alejandro Valverde ha fet figa.\nUn altre dels noms propis de la jornada ha estat el de la madrilenya Adriana Cerezo. Amb només 17 anys ha enlluernat tot el món després de demostrar una superioritat increïble en la prova de taekwondo de menys de 50 quilos. Ha batut rivals amb moltíssima més experiència que ella fins arribar a la final. Tanmateix, la tailandesa Panipak s’ha imposat en un duel ajustadíssim i Cerezo s’ha hagut de conformar amb la plata, primera medalla per a la delegació espanyola.\nAdriana Cerezo (esquerra) durant la semifinal de taekwondo | Europa Press\nTambé ha estat molt sorprenent el debut de Mireia Belmonte. La badalonina, amb 30 anys i uns darrers cursos més aviat fluixos, s’ha classificat per a la final de 400 metres estils amb un grandíssim quart millor temps i, contra tot pronòstic, podrà lluitar per alguna medalla. Pel que fa a la natació, Adam Peaty ha demostrat el seu domini en la prova de 100 metres braça i ho té tot de cara per guanyar l’or.\nAdam Peaty, un dels millors nedadors de la història, a Tòquio | Europa Press\nEn el terreny dels esports d’equip, gran primera victòria de la selecció espanyola masculina d’handbol, dirigida pel català Jordi Ribera, contra Alemanya. En altres conjunts farcits de catalans, com el waterpolo femení o l’hoquei herba masculí, també s’han donat grans actuacions. Finalment, també cal destacar un triomf molt lluitat de l’empordanesa Paula Badosa a la primera ronda del tenis femení.\nJocs Olímpics Mireia Belmonte Richard Carapaz Tòquio 2020\nLa cerimònia d’inauguració dels Jocs abraça la pandèmia i se’n surt amb nota\nLa paritat també ha estat un dels temes més presents a l'Estadi Olímpic de Tòquio\nPaga la pena organitzar uns Jocs Olímpics en pandèmia?\nIntentem respondre aquesta pregunta amb Carles Murillo i Gerard Esteva


La Setmana del Llibre en Català torna amb més força en la seva XVII edició\n18 setembre 2020 10:31\nL'edició d'enguany incrementa el nombre de llibres que es posa a l'abast del visitant\nPau Taura, Dolça Mulet, Miquel Melià, Marian Colom, Josep Mallol i Francesc Moll.\nLa Setmana del Llibre en Català torna un any més a Palma. Aquesta XVII edició serà oberta des d'avui fins diumenge dia 26 de febrer al recinte firal del polígon de Llevant de Palma.\nAquesta fira és un aparador que vol acostar a tots els illencs una important mostra de títols en llengua catalana; tant l'oferta habitual com les novetats editorials publicades als darrers mesos. Algunes d'aquestes obres les presentaran els mateixos autors.\nCom destacaren ahir en la presentació de la fira la presidenta del Gremi de Llibreters de Mallorca, Marian Colom, i Francesc Moll, de l'Editorial Moll, enguany la Setmana del Llibre es caracteritza per tenir molta més participació d'editorials i distribuïdores, fet que es reflecteix en el nombre de llibres que s'hi pot adquirir, més de 30.000 exemplars de més de 100 editorials a 1.000 metres quadrats d'exposició, fet que suposa un important increment en relació a l'any passat.\nMarian Colom remarcà també que «la gent cada vegada llegeix més en català, i això es demostra amb l'increment de les vendes i de títols disponibles».\nAixí mateix aprofità per presentar a grosso modo els atractius que s'hi podran trobar a part dels protagonistes, els llibres. Els visitants podran gaudir, entre d'altres actes, d'un recital d'homenatge als poetes Damià Huguet, Miquel Àngel Riera, Llorenç Moyà i Gilabert de la Portella. Una taula rodona commemorarà els 100 anys del I Congrés Internacional de la Llengua Catalana. Les rondalles també hi seran presents per a delit dels petits, i no tan petits, musicades per Joan Bibiloni.\nSubratllà que enguany és la primera vegada que el pregó és a carrec d'una dona; per a aquesta ocasió l'organització ha escollit la cantautora Maria del Mar Bonet. Pau Taura, de la llibreria Selecta-Aloma, recordà que el Gremi de Llibreters de Mallorca és el principal organitzador, sempre amb el patrocini del Consell i la col·laboració del Govern.\nEl director general de Política Lingüística del Govern balear, Miquel Melià, també acudí a l'acte de presentació i es féu ressò de la importància de la fira pel foment de la lectura i per a l'ús normalitzat de la llengua catalana a la societat de les Illes.\nLa consellera de Cultura del CIM, Dolça Mulet, comentà que aquesta fira ja és consolidada, com demostra el fet que el proper any compleix 18 anys, «la majaria d'edat». La consellera volgué animar els lectors a la participació i parà esment del fet que «tots duim la mateixa lluita, a favor de la llengua catalana i la lectura», i que l'èxit de la Setmana depèn també dels visitants. La visita és de franc, i tots els lectors, erudits o curiosos, hi són convidats; tothom hi trobarà el seu llibre.


CASTELL-PLATJA D’ARO POSPOSA LES ACTIVITATS D’ESTIU DE GRAN FORMAT PERÒ OFEREIX NOVES PROPOSTES DE PROXIMITAT, BENESAR, NATURA I FAMILIARS - Actualitat - Àncora\nTEMAS gran format de activitats platja castell\n26/06/2020 00:03 h.\nL’Ajuntament de Castell-Platja d’Aro posposa les principals activitats d’estiu de gran format per evitar aglomeracions i garantir la seguretat de residents, visitants i turistes davant les dificultats de poder-les programar en uns aforaments molt reduïts, tenint en compte que justament la celebració a l’aire lliure i la gratuïtat han estat dos dels principals trets característics de l’oferta de les activitats programades any rere any. També hi ha una reordenació de les prioritats pressupostàries fer destinar-ne una part al Pla de Reinici Socioeconòmic amb 50 accions valorades en 4’3 milions d’euros aprovat pel consistori.\nEn la programació d’activitats d’estiu es mantenen algunes de les propostes habituals, altres canvien de format i en sorgeixen d’alternatives adaptades a la nova realitat amb la voluntat d’aportar valor al moment excepcional actual tot descobrint els valors naturals i culturals del municipi o activitats que promouen el benestar. Un conjunt que s’afegeix al conjunt lúdic del municipi que ofereix gràcies a la iniciativa privada parcs aquàtics, d’atraccions i d’aventures; multicinema, bowling, min golf, activitats nàutiques i esportives (golf, pàdel, piscina, etc.).\nDe les activitats programades per als primers mesos d’estiu s’han posposat el Festival Propers de Castell d’Aro de proximitat d’intèrprets emergents o consolidats, el Festival Xalaro d’Espectacles Familiars o el Gran Castell de Focs de Sant Joan, la Gran Cantada d’Havaneres a Cavall Bernat i el festival Desemboca de rock’n’roll de Platja d’Aro o el Festival Internacional de Música de S’Agaró. Tampoc es durà a terme el Mini Club de la Platja Gran, la dinamització comercial nocturna Magic Night, el Mercat Medieval de Castell d’Aro, ni les festes populars de barri de la Urbanització Dalmau i dels Veïns del Ridaura.\nEs. manté el programa d’exposicions d’art al Castell de Benedormiens: Glòria Muñoz (4 de juliol-2 d’agost), Navarro Vives (8 d’agost-27 de setembre) i Montesol (3 d’octubre-22 de novembre); i també amb la doble mostra d’Angel Camino a la Masia Bas amb gravats i escultura (18 de juliol-13 de setembre) i al Parc dels Estanys amb peces escultòriques de gran format a l’aire lliure (18 de juliol-7 de febrer de 2021). Les Nits de Jazz es traslladen de la Platja Gran al Palau d’Esports i Congressos amb seient i un aforament de 500 persones els divendres 3, 17 i 31 de juliol i 7 i 21 d’agost (cal recollir invitació prèviament). El festival FestiSurf Costa Brava de moment es manté programat pel dissabte 19 de setembre. També es programaran amb nous formats i canvis d’emplaçaments algunes actuacions i activitats de les Festes Majors de S’Agaró i de Platja d’Aro i el programa d’audicions de sardanes per escoltar i cantades d’havaneres de petit format.\nTambé es manté el programa de dinamització Estiueja a la Biblio! amb tallers i sessions de contes a diferents emplaçaments municipals, el programa de visites guiades amb noves propostes, i les activitats i tallers familiars al Passeig Marítim que s’ofereix en el marc del programa de Turisme familiar. A nivell esportiu s’ha programat una nova edició de la Vall d’Aro Run Series amb tres curses que també s’adaptaran a la nova realitat amb sortides esglaonades i cronometrades: Cursa lineal Camí de Ronda (26 de juliol), Cursa Nocturna de Castell d’Aro (29 d’agost) i La Clàssica de Platja d’Aro (20 de setembre) i les ja tradicionals caminades nocturnes, que es portaran a terme amb un canvi de format, que permeti la seva celebració sense les habituals aglomeracions d’altres edicions. En línia es desenvoluparà el Torneig Internacional de Gimnàstica Rítmica de Platja d’Aro, que es complementarà amb una Màster Class presencial un diumenge al matí. Activitats que s’afegeixen a l’oferta de turisme actiu del municipi, que acull estades esportives com el torneig femení de la lliga de tennis al Club de Tennis d’Aro o el Campus de Bàsquet.\nLes noves propostes i modalitats es van estrenar el dissabte 20 de juny amb l’emissió en pantalla gegant a l’aparcament municipal de la Masia de l’òpera Carmen de Bizet. El dia que s’hauria fet la Gran Cantada d’Havaneres a Cavall Bernat (dissabte 11 de juliol) es retransmetrà per Televisió Costa Brava un resum de les millors actuacions dels darrers anys. S’ampliarà l’oferta de turisme familiar amb sessions d’hipopressius, i diferents propostes de ioga algunes a nous espais amb encant del municipi. Amb el fil conductor de donar a conèixer espais d’interès cultural i natural del municipi, s’oferiran també experiències que el visitant podrà gaudir-ne en qualsevol moment de la seva estada, com la nova gimcana familiar d’en Xalarí que recorrerà els tres nuclis del municipi, i que complementarà els tres itineraris que ja existeixen, i que un cop complerts són reconegudes amb un obsequi que es pot recollir a l’Oficina de Turisme. També gràcies a l’aplicació i lloc web Natura Local es poden gaudir de sis rutes i passejades per diversos espais naturals del municipi i altres itineraris que s'oferiran a través de la plataforma Wikilok.


Ampert | Correm per la Terra fa una donació de 600 €uros a Ampert\nby Marc / dijous, 18 desembre 2014 / Published in ACTIVITATS\nEn el marc del lliurament dels premis de les lligues de curses de muntanya i d’orientació, Correm per la Terra va ver un donatiu de 600 €uros a Ampert.\nL’associació Correm per la Terra ha entregat els premis tant de la 2a Lliga de Curses de muntanya del Gran Penedès i la 1a Lliga de Curses d’orientació del Gran Penedès.\nLa celebració es va fer el dissabte 13 de desembre al Casal Popular de Vilafranca del Penedès, al final de la temporada de les lligues de curses.\nEn total han repartit 43 premis entre totes les categories per la participació a les curses d’aquestes dues lligues que han estat organitzades per diferents entitats del territori penedesenc.\nA banda, durant l’entrega de premis, i gràcies a la col·laboració amb l’entitat Jo, Esportista Solidari, del Baix Penedès, s’ha entregat un donatiu de 600 €uros a l’associació Ampert, que treballa per a millorar la qualitat d’atenció donada als malalts oncològics durant les diferents fases de la malaltia, oferint un servei de transport diari a l’ICO per a fer la radioteràpia.\nDes d’Ampert agraïm aquest donatiu que repercutirà en la propera ampliació i millora del servei.\nMoltes gràcies Correm per la Terra!


BIBLIOTECA INFANTIL I JUVENIL DEL CENTRE DE LECTURA: 2009\nHora del conte: El conte de Nadal\nAquest dissabte, a 2/4 de dotze, tenim una nova sessió de l'hora del conte. L'explicarà la Pilar Anguera. Després, farem cagar el tió!!\nEnviat per CLR.BIBLIOTECA a 10:31 Cap comentari:\nEtiquetes de comentaris: Caga tió, Hora del conte\nAquest dissabte dia 5, a 2/de de 12, us esperem al nostre taller de Nadal. Podreu guarnir la vostra casa amb detalls fets per vosaltres. Animeu-vos a venir!!\nEnviat per CLR.BIBLIOTECA a 12:30 Cap comentari:\nLa Biblioteca us recomana...\nArriba Nadal, i també el temps de reunir-se la família al voltant de la taula. Per què no ajudeu a preparar els dinars i els sopars? A l'expositor de les novetats de la biblioteca infantil us hem seleccionat llibres de cuina per a vosaltres. Qui serà millor xef, els vostres pares o vosaltres?\nEnviat per CLR.BIBLIOTECA a 11:18 Cap comentari:\nDissabte 28, taller a la biblioteca: Fem titelles!!\nUs esperem dissabte, a 2/4 de 12, a la biblioteca. Aquesta vegada farem titelles!! Com sempre, és per a totes les edats, encara que els més petits és aconsellable que vinguin acompanyats d'un adult.\nEnviat per CLR.BIBLIOTECA a 17:07 Cap comentari:\nDissabte 28, no hi haurà servei d'animació sociocultural\nAquest dissabte dia 28, no hi haurà servei d'animació sociocultural. Disculpeu les molèsties!!!\nEnviat per CLR.BIBLIOTECA a 17:03 Cap comentari:\nHora del conte amb la Glòria: La flor romanial\nAvui la Glòria Baldó ens ha explicat el conte "La flor romanial" i després hem pintat!!\nEnviat per CLR.BIBLIOTECA a 12:29 Cap comentari:\nLes activitats de la Biblioteca, per a totes les edats!!\nTotes les activitats de la biblioteca, tant l'hora del conte com els tallers, estan dirigits als nens de 2 a 10 anys, aproximadament. Recomanem, però, que els nens més petits vinguin acompanyats d'un adult, perquè els sigui més fàcil la realització dels tallers, o escoltar el conte...\nEl dissabte que ve, a 2/4 de 12 del migdia, la Glòria Baldó ens explicarà un conte. Us hi esperem!!\nEnviat per CLR.BIBLIOTECA a 12:52 Cap comentari:\nMor l'escriptora Maria Dolors Alibés\nL'escriptora Maria Dolors Alibés, una de les grans plomes de la literatura infantil i juvenil catalana , va morir dissabte a Sant Pau de Segúries, on residia, als seixanta-vuit anys, després d'una llarga malaltia. Nascuda el gener del 1941 a Vidrà, Maria Dolors Alibés era la gran de quatre germans, que van passar la joventut a l'Ametlla de Merola. Posteriorment, va residir al Masnou i, més tard, a Sant Pau de Segúries, on vivia amb la seva parella sentimental, el dibuixant Juan López Fernández, Jan, creador d'un dels personatges més populars de la historieta estatal, Superlópez.\nHistoriadora i mestra de professió, Maria Dolors Alibés s'havia especialitzat en la literatura per als més joves, amb la publicació d'una trentena de novel•les i reculls de contes, alguns traduïts al basc, al castellà i al francès. Col•laboradora habitual de publicacions com Avui, Cavall Fort, Rodamón i Regió7, havia guanyat premis literaris, com el Cavall Fort de contes l'any 1983, per Contestadors automàtics, i el premi de la Fundació d'Amics de les Arts i les Lletres de Sabadell de l'any 1984 per On podria pondre un ou? Entre les seves obres destaquen altres títols, com Màquines d'empaquetar fum i altres enginys i Superfantasmes en un supermercat. Alibés, germana del conegut periodista esportiu Arcadi Alibés, mantenia un estret vincle amb la comarca del Bages, ja que té família a Navàs i a Monistrol de Montserrat.\nHem seleccionat les obres de l'escriptora que tenim a la Biblioteca. Vine i llegeix-los!!\nEnviat per CLR.BIBLIOTECA a 12:44 Cap comentari:\nEtiquetes de comentaris: escriptors infantils\nEls resultats del taller de tardor!\nEl dissabte passat vam fer el taller de tardor. Voleu veure les nostres obres d'art?\nEnviat per CLR.BIBLIOTECA a 18:40 Cap comentari:\nTERCERA PARADA: AMÈRICA\nDesprés d'una setmana de descans la biblioteca infantil del Centre de Lectura torna a estar preparada per aixecar el vol. En el da...\nAvui al matí ens ha visitat al Centre de Lectura la Companyia de Titelles Naip. Gràcies a la col·laboració de Vicens Vives Kids, i al supo...\nDissabte 28, no hi haurà servei d'animació sociocu...\nLes activitats de la Biblioteca, per a totes les e...


Esquerra Massalcoreig presenta el seu programa electoral - TOTLLEIDA\nMiquel Serra, alcalde d’Alcarras amb la candidatura republicana de Massalcoreig\nÉs la primera vegada que la formació és presenta en aquest municipi del Segrià, i ho fa sent llista única, al no presentar-se cap altra candidatura.\nEsquerra Massalcoreig va presentar el seu programa electoral. En una sala plena a vessar, els republicans van descriure el seu programa de govern pels propers 4 anys. És la primera vegada que la formació és presenta en aquest municipi del Segrià, i ho fa sent llista única, al no presentar-se cap altra candidatura, per tant, els republicans ocuparan les set regidories del consistori.\nMontse Jové, candidata republicana, va explicar que ser llista única és molta més responsabilitat, perquè representa a totes les persones del municipi, “Per tant m’agradaria que tot el poble forméssim part d’aquest ajuntament, que ens vinguéssiu a explicar les vostres preocupacions i projectes de municipi. Un poble no el fa l’ajuntament, el fan les persones, per tant si volem que el municipi funcioni ens hi hem d’implicar tots”\nJové també va tenir unes paraules d’agraïment per l’alcalde sortint, Sisco Juste, per la feina feta i per l’ajuda en posar-la al dia pel que fa a temes de l’ajuntament. “Ha arribat l’hora de donar un nou impuls al poble.\nHem de defensar la igualtat, la millora de la convivència i promoure els serves comunitaris. Hem de millorar el nostre entorn, promocionar i fomentar l’activitat econòmica del municipi, donar facilitat d’habitatge per al nostre jovent i vetllar per que la nostra gent gran tinguin l’assistència que es mereixen”\nMiquel Serra, alcalde d’Alcarras, va acompanyar a Jové en la presentació de la seva llista i va recordar que diumenge també hi ha unes altres eleccions, les europees, i que ara, més que mai és molt important que els independentistes hi tinguem representació. “Per tant diumenge tenim doble cita en aquests comicis, i si volem que el vostre poble i Catalunya continuï avançant es necessari votar independència”.


Torres de Puig Ardina – Riudarenes / Selva | Catalunya Medieval\nTorres de Puig Ardina\nTorres de Puig Ardina – Riudarenes / Selva\nSón unes edificacions del segle XIX\nSituació: En terrenys de Les Mallorquines, entitat de població de Riudarenes, vila i municipi del mateix nom situada a la comarca de La Selva (Girona).\nÈpoca: Segle XIX - (Patrimoni.Gencat). Una era la Torre nº 211 de la línia de torres de Telegrafia òptica civil, del ramal de Barcelona a La Jonquera. L'altra era la Torre nº 58 de la línia de torres de Telegrafia òptica militar, del ramal de Barcelona a Girona.\nEstat: Malmeses. Però a la vegada, potser podríem considerar-les, com unes de les torres de telegrafia òptica més ben conservades que hem vist a Catalunya.\nSegurament en aquest aspecte hi ha influït força el que encara estan envoltades per un fossat de consideració, que no facilita en absolut l'acostament a aquestes edificacions.\nTambé hi pot tenir força a veure, el que estiguin molt emboscades, completament preses per la vegetació, fet que impedeix tant l'apropar-s'hi com fer-hi fotografies.\nAccés - Visitades el 06/12/2013:\nVàrem començar la descoberta en un lloc situat a la carretera GI-555, entre els PK 5-4, coordenades N 41 48 17.76 E 02 43 07.39, on hi ha l'inici d'un camí de terra (A l'esquerra, procedents d'Hostalric), per on ens calia continuar .\nHavíem determinat aquestes dades des de casa, examinant el mapa de Google. Però el que no havíem previst és que hi ha una cadena al bell mig del camí, privant el pas als vehicles a motor (A Google Maps, encara no hi figuren les cadenes ...).\nAfortunadament, a l’altra banda de la carretera, hi ha un altre camí, una mica bonyegut, on al començament hi ha una esplanada, que ens ha permés aparcar tranquil·lament el cotxe.\nHem tornat a creuar la carretera, ara ja a peu, i ens hem endinsat per un ample camí sense asfaltar,\nque en un quart d’hora de suau caminada ens ha conduit a un mas.\nL’hem sobrepassat, per la banda esquerra.\ni ens hem dirigit cap al bosc, en el sentit que hem memoritzat prèviament, segons la visió que teníem del mapa de Google.\nA partir d’aquí la cosa ja no és tan senzilla d’explicar. Remetem als possibles visitants a examinar el següent mapa i unes quantes fotografies que presentem, per tal de intentar donar una idea del camí que hem seguit.\nSortint del darrere del mas, ens hem trobat aquesta petita clariana.\ni ja a l’altra banda hem pogut localitzar un discret però a la vegada evident corriol, que fent-se fonedís de tant en tant,\nens ha conduit al davant de les dues edificacions.\nPot orientar-nos una mica, conèixer l'existència d'una línia de tren situada a la nostra esquerra, a la vora del mas ...\nTambé fem constar que en aquesta part darrera de la ruta, hem caminat sempre per un camí, doncs és difícil fer-ho fora del sender, per la dificultat que comporta la vegetació existent. Si en un moment donat no veiem la continuació, val la pena intentar localitzar-la per poder continuar amb comoditat l'ascensió ...\nEl recorregut final senyalitzat no és ni molt menys tant lineal com l’hem representat al mapa, és orientatiu, ens indica una mica el sentit de la marxa a seguir.\nEl darrer tram del camí, des del mas, no comporta cap dificultat especial, però ens resistim una mica a considerar-lo una ruta “familiar”.\nLes torres han estat visibles durant uns instants, dalt d'un puig, quan circulàvem per la carretera GI-555.\nLocalització: N 41 48 22.91 E 02 42 54.42 – Altitud: 130 m.\nAl cim del un turó s'alcen dues torres atalussades de planta quadrada disposades de forma asimètrica.\nLa de ponent té totes quatre parets orientades seguint els punts cardinals de 6.05 x 6,05 m i 90 cm de gruix màxim. És de tres plantes, d'uns 3 m cadascuna, amb tres espitlleres per mur a la part inferior. L'entrada es troba a la paret sud de la segona planta i s'hi accedia per un pas elevat sostingut per una pilastra.\nLa torre de llevant té les parets orientades en diagonal respecte als punts cardinals. La planta és lleugerament rectangular, de 6,05 x 5,85 m, i les característiques constructives són similars a l'altra. Té dues plantes i terrat espitllerat amb garita de vigilància. L'accés també es troba a nivell de la segona planta a través d'un pas elevat sostingut per una pilastra quadrangular.\nEl conjunt està envoltat per un fossat format per una rasa excavada a la roca i murs afegits de pedres lligades amb argamassa que té una amplada que oscil·la entre els 3 i els 4,25 metres i una profunditat d'uns 2,25 metres.\nEn el mateix lloc s'hi han recollit diversos materials (vernís negre, àmfores ibèriques i itàliques, dolium, tegula...) i un recinte emmurallat que indiquen l'existència d'un hàbitat del segle II aC.\nLes torres de Puig Ardina pertanyen a les línies, general i militar, de telegrafia òptica Barcelona - La Jonquera que van estar en funcionament a mitjan segle XIX.\nLa línia militar, la de llevant, entrà en funcionament l'any 1849 i es comunicava amb Maçanet (castell de Torcafelló) i Santa Coloma de Farners. La de ponent és la de la línia general que comunicava amb Puig Marí i amb Brunyola i entrà en funcionament cap a les mateixes dates.\nLa irrupció de la telegrafia elèctrica al cap d'uns deu anys provocà el seu abandonament.”\nPublicat el 12 desembre 2013 per Ricard\tdins de Selva amb l`etiqueta Catalunya, Edificació segle XIX, Girona, Telegrafia òptica, Torres .


La I jornada de Govern Obert de Terrassa va reunir més de 200 professionals - Impulsa, la plataforma que connecta fabricants i administració local\nLa I jornada de Govern Obert de Terrassa va reunir més de 200 professionals\nEl Vapor Llonch de Terrassa va acollir el passat dijous més de 200 persones interessades en saber més sobre Govern Obert, que s’erigeix com el nou model de govern que cada dia més demana la ciutadania. Un model transparent que segons el Doctor i catedràtic de Ciències Polítiques de l’Administració a la Universitat Rey Juan Carlos de Madrid, Manuel Villoria, consta de quatre components principals: la rendició de comptes, el posar a internet tot el que puguem i que demanin els ciutadans, la participació ciutadana i el compartir coneixement. Segons Villoria, “el fet de pujar alguns tipus de dades pot arribar a generar un aspecte regulatori molt important per part de l’Ajuntament”. Per exemple si es pugen els resultats de les escoles a la web, els pares tenen més informació per decidir i obliga de forma indirecte a les escoles a espavilar-se. Igualment pujar dades dels nivells de contaminació d’empreses, o d’inspeccions passades per restaurants pot influir a l’hora de regular de forma indirecta algunes conductes i aportar millores.\nLa Jornada va comptar amb la presència d’ Antonio Ibáñez, cap del Servei del SIAU i del servei Open Data de la Junta de Castella Lleó, i María Jesús Fernández, responsable del servei Open Data de l’Ajuntament de Saragossa, que varen explicar com les dades dels seus portals cada vegada són més reutilitzades i que permeten treure productes i serveis amb valor afegit.\nPer altra banda, Daniel Ros, representant del servei de Desenvolupament d’Aplicacions de l’Ajuntament de Terrassa, va fer esment d’algunes aplicacions que ja agafen les dades del portal Open Data de Terrassa com Pimpampum.net i Eixos.cat.\nTambé es va enfocar, per part de Carme Briera de Clifford Chance Barcelona, el repte que tenen els ens locals des del punt de vista jurídic davant l’Open Data i Big Data, ja que l’administració ha de poder garantir la protecció de les nostres dades aplicant els principis de “privacy by design” i “Privacy bu Default”.\nEn la taula de debat del model Open Data, varen participar Marc Garriga, fundador de DesireDatum Data Company, com a moderador; Juan Romero membre de IEEE i part del col·lectiu OpenKratio d’Andalusia; Jaime Gómez Obregon, Director de Iteisa i expert en reutilitzar dades, qui va comentar que cal temps perquè les empreses vegin que les dades obertes són una oportunitat; Carlos De La Fuente, expert TIC i Consultor Open Data; i Xavier Sancliment, director de Serveis de Tecnologia, Logística i Qualitat de l’Ajuntament de Terrassa, que va apuntar que estem davant d’una gran oportunitat de canvi. “Cal però demanar al ciutadà què necessita i també fer arribar les dades que s’obren a les empreses”, afirmava Sancliment.\nFinalment la jornada va comptar amb una taula debat moderada per Carme Artigas, sòcia fundadora de Synergic Partners, sobre com es poden transformar totes aquestes dades en un model de negoci; i una taula debat sobre diferents visions tecnològiques respecte Big Data amb la participació d’empreses com Microsoft, Telefònica, Deloitte i Datacore.\nL’aposta de Terrassa\nLa ciutat egarenca ha fet una ferma aposta per un model de Govern Obert i per dotar de transparència al seu consistori. Per això està treballant en l’apertura de dades, per tal de posar a disposició de la societat les dades que gestiona aquesta administració en formats fàcils de reutilitzar tant per particulars com per empreses.\nActualment el portal de Dades Obertes de Terrassa ja disposa de 80 conjunts de dades en el seu catàleg, entre les que destaquen: el cens d’activitats econòmiques de Terrassa, l’agenda d’activitats o la mitjana del valor cadastral dels habitatges per districte i barri, entre altres.\nMés informació a: http://opendata.terrassa.cat


Joan Antoni Samaranch - Any 1997 - Articles\nEl 6 de setembre de 1997, el mateix dia que Atenes va ser nomenada seu dels Jocs Olímpics de l'any 2004, la 106 sessió plenària del Comitè Olímpic Internacional va reelegir Joan Antoni Samaranch com a president de l’organisme fins l’any 2.001\nJoan Antoni Samaranch i Torelló va néixer el 17 de juliol de 1920 a Barcelona en una família d’industrials del tèxtil. Diplomat a l'IESE, va dedicar-se des de ben jove a l’activitat política. Entre 1954 i 1962, va ser regidor de l'Ajuntament de Barcelona, càrrec del que va passar a dirigir la delegació nacional d'Educació Física i Esports, 1966-1970. President de la Diputació de Barcelona des del 1973, el 1977 va ser designat ambaixador d'Espanya a Moscou pel primer govern de la Unió de Centre Democràtic (UCD).\nBona part de la seva carrera va estar lligada a l'esport, primer com a practicant i després com a seleccionador de l'equip espanyol d´hoquei sobre patins. A més de la delegació nacional d'esport va ser president del Comité� Olímpic Espanyol (COE), entre el 1967 i el 1971, i a través d'aquest càrrec va entrar en el comit� executiu del Comit�é Olímpic Internacional (COI). Va ser un dels vicepresidents d'aquest organisme entre el 1974 i el 1978, any en què va decidir de presentar la seva candidatura a la presidència.\nEl juliol de 1980 va ser elegit per majoria president del COI, càrrec pel que va ser reelegit el 1989 i el 1993 sense cap oposició. El 1995 el COI va decidir de modificar els seus estatuts, apujant el límit d'edat per ocupar un lloc al comit�é executiu fins els 80 anys, el que va permetre la seva reelecció novament el 1997.\nJoan Antoni Samaranch, a qui el rei Joan Carles havia concedit el títol de marqués de Samaranch, ostentava també la presidència de la Caixa d’Estalvis i Pensions de Barcelona des de 1987, càrrec pel que estatutàriament no hi havia fixat cap límit d’edat.


Miquel Aleix i Núria Barquín seran els caps de llista de Demòcrates a Escaldes-Engordany - FÒRUM.ad\nEl 15/10/19 17:12\nMiquel Aleix i Núria Barquín són el tàndem que Demòcrates presentarà com a caps de llista a les comunals. Un duo de la corda d’Antoni Martí i que ha rebut el suport tant del comitè local com de la majoria comunal. Ja treballen en la confecció de la llista, molt avançada, on repetirien Laura Lavado i Jordi Vilanova, i on de moment no hi hauria cap liberal. Liberals no descarta fer llista en solitari a Escaldes.\nEl veterà polític Miquel Aleix i la que ja havia format part de la majoria comunal el darrer mandat Núria Barquín buscaran revalidar la victòria a les comunals a Escaldes-Engordany.\nUn cop han donat el sí i que han rebut el suport tant del comitè local com de la majoria comunal ja treballen en una llista de 14 noms que ja està molt embastada. Hi figuren consellers de l’actual majoria comunal, com ara Jordi Vilanova i Laura Lavado, disposats a continuar. Qui finalment ha descartat un tercer mandat és Núria Gòmez, l’actual consellera de Finances, que era una aposta clara per encapçalar la llista, ja que ha decidit deixar la primera línia política.\nLa llista escaldenca demòcrata estaria formada per persones del partit i independents afins a Unió del Poble, on de moment no hi figura cap liberal.\nFonts de Liberals, per la seva banda, asseguren que estan en disposició de presentar una llista en solitari en la qual ja treballen. Prioritzen coincidències de programa a l’hora de tancar un pacte i no descarten encara anar amb els taronges. De fet, tot i que les dues forces encara no s’han reunit, consideren que Miquel Aleix és un candidat que pot fer consens.\nA la Massana sembla que finalment hi ha acord entre Ciutadans Compromesos i Demòcrates. L’afer de les sigles s’hauria solucionat en una reunió mantinguda dilluns.\nAlgunes fonts indiquen que el comitè local demòcrata hauria acceptat que les sigles grans fossin les de CC a canvi que les dels diferents partits que conformen la coalició es destaquessin dins del programa electoral.\nEl que de moment no ha transcendit, com a mínim de manera oficial, són els noms de les persones que encapçalarien la llista. El nom que més sona a hores d’ara és el de l’actual cònsol menor, Olga Molné.\nNotícia Anterior: Mesures per garantir els drets de les pòlisses d’Assegurances Generals\nSegüent Notícia: Restriccions de trànsit a la C-14 per obres de millora entre Organyà i Montant de Tost


Bars i restaurants s'ho pensen dues vegades abans d'apujar els preus dels refrescos\nEls establiments no aplicaran la nova taxa sobre begudes ensucrades per no afectar les vendes\n04/05/2017 - 12.45 Actualitzat 09/09/2020 - 11.48\nEn els primers dies de l'impost de les begudes ensucrades, molts bars i restaurants s'han estimat més mantenir preus per no espantar la clientela, tot i que la llei exigeix repercutir la taxa en el consumidor final. Mentre que la Generalitat ho té fàcil per comprovar-ho als supermercats, té menys instruments per controlar el sector de la restauració.\nEn aquest nou engranatge per dissuadir els consumidors de consumir begudes amb un alt contingut de sucres afegits, els distribuïdors estan al mig de la cadena. A la pràctica, són els recaptadors del nou impost. Ells reben la factura amb la taxa fixada pel fabricant i la cobren a bars i restaurants quan fan l'entrega. Així ho ha explicat Andrés Olivares, responsable distribuïdora Disbet:\n"Hem hagut d'adaptar els nostres sistemes informàtics i modificar a corre-cuita les nostres factures, que algunes ja les teníem en estoc. Dels productors, molts no s'han preocupat de donar informació, perquè a ells no els afecta. Som nosaltres qui hem hagut de demanar informació sobre el contingut de sucre de cada producte."\nPerò quan el camió surt del magatzem, l'administració perd la pista de si els cèntims de més finalment s'afegeixen al tiquet del consumidor. De fet, segons el gremi de restauradors i altres representants del sector, d'entrada molts establiments prefereixen reduir el marge de benefici i no tocar preus que puguin afectar les vendes, tot i que hi estan obligats perquè la llei persegueix encarir el producte. Fonts de la Conselleria d'Economia admeten que serà molt difícil controlar si s'apugen els preus als bars.\nMentrestant, responsables de bars i restaurants, con el Fran Sebastià, del Bar Quibus, defensen la seva posició:\n"Inicialment, no apujarem els preus perquè és una llei molt nova i no en tenim gaire informació ni nosaltres ni els clients."\nLa Generalitat va aprovar aquest impost amb un objectiu dissuasori, però el cas és que la hisenda catalana no podrà saber si, en molts bars i restaurants, els preus finals efectivament s'apugen. Per tant, l'objectiu dissuasori amb què inicialment l'administració va crear aquesta nova taxa, com a mínim en bars i restaurants, es podria desfer com un terròs de sucre.\nBars i restaurants s'ho pensen dues vegades abans d'apujar el preu dels refrescos


Concert solidari de Bucle a Luz de Gas | GenTMB\nRedacció / 27.05.15 - 07:44h\nEl dia 4 de juny, Bucle, grup musical de pop-rock, oferirà un concert benèfic per a l'Associació Can Salaam que tindrà lloc a la sala Luz de Gas a les 21.30 hores. El preu de l'entrada és de 5 euros, el quals aniran destinats íntegrament a l'associació.\nEl concert inclourà cançons del seu disc, “Al final del principio”, com ara “El final”, “Mi mundo”, "Crisis, qué crisis", "Fundamentalistas", "All is gone" o "Madness".\nL'Associació Can Salaam és una entitat sense ànim de lucre que té la finalitat de promoure la capacitació i reinserció de persones pertanyents a col·lectius vulnerables que, per diferents raons, viuen en situació de precarietat; buscar que aquestes persones recuperin l'autonomia i la confiança en si mateixes, i afavorir el desenvolupament de les seves habilitats i capacitats. L'associació els facilita alimentació, habitatge, vestit i treball, així com assessorament per a la defensa dels seus drets. La Fundació Pare Manel col·labora activament amb ells.\nEls qui no es vulguin perdre el concert hauran de reservar-se l'agenda per dijous 4 de juny a partir de les 21 hores.\nCartell del concert solidari de Bucle a Luz de Gas


El TC deixa per a la Batllia la retirada d’unes escoltes de la causa BPA - El Periòdic d'Andorra\nUna de les primeres sessions dels judici del 'cas BPA'. | Maricel Blanch\nL’inici del judici del cas BPA es podria tornar a endarrerir si es té en compte la recent decisió del TC sobre l’acompliment d’una sentència que obliga a retirar del sumari totes aquelles parts que tinguin a veure amb les escoltes telefòniques a un alt càrrec de l’entitat que no estava imputat en aquesta causa. Una tasca que haurà de dur a terme un batlle de primera instància que no ha tingut res a veure amb la instrucció de l’afer BPA. L’afectat havia presentat un recurs d’empara el 9 d’abril perquè el Superior li havia tombat la sol·licitud d’execució d’una sentència del TC.\nL’Alt Tribunal va dictaminar el març del 2019 que se li havien vulnerat els seus drets a la intimitat i al secret de les comunicacions i que, per tant, les escoltes practicades només es podien tenir en compte en el procediment tramitat a Espanya, que és on van ser acordades, però no es podien incorporar a un altre procediment, per la qual cosa, s’havien de retirar de la causa BPA.\nEl TS, però, tot i la petició d’execució de sentència, considerava que no era competent per fer-ho. Conseqüentment, el directiu va sol·licitar al TC que ordenés l’execució a l’òrgan competent o que si no fos ell qui executés.\nAixí, malgrat que el TC inadmet a tràmit el recurs d’empara presentat, sí que argumenta com s’hauria de donar compliment a la sentència, recordant que ells no són una tercera instància ni un tribunal suprem. S’argumenta que l’Alt Tribunal ha de resoldre quina és la jurisdicció competent i conclou que «la responsabilitat pertany a les jurisdiccions ordinàries», és a dir, «a l’òrgan de primera instància que va conèixer la causa». Així, doncs, la responsabilitat d’extreure del sumari del cas tot allò relacionat amb les escoltes, recau en el batlle que va portar el cas relacionat amb el directiu. Una feina que de ben segur portarà temps i que podria tornar a endarrerir l’inici del judici que de moment estava previst pel dia 16 de setembre.


Oli essencial de julivert: ideal a la cuina de primavera | La Cuina de Gavina\nLa Cuina de Gavina / Uncategorized / Oli essencial de julivert: ideal a la cuina de primavera\n19 de maig de 2020 a Uncategorized\nSi he de descriure un oli ideal per utilitzar a la primavera a la cuina, aquest seria l’oli essencial de julivert.\nAquest oli prové de la destil·lació al vapor a baixa temperatura, de les seves fulles, arrels i llavors.\nEl julivert és una de les herbes més populars en la cuina mediterrània i d’orient mitjà.\nL’oli de julivert s’ha utilitzat en la indústria per crear tot tipus de sabons, cosmètics, colònies, perfums especialment per a homes per la seva intensa fragància masculina.\nPerò les seves propietats no son encara prou conegudes, ja que és un excel·lent antibacterià, antifúngic que pot ajudar a tractar infeccions de la pell, canyelles, acne .. sempre diluït amb un oli portador. Barrejat amb arbre de tè i un oli portador ajudarà a la pell a desintoxicar-la i deixar-la lliure d’imperfeccions. També agregat al xampú o a una aigua d’hamamelis obtindrem un tònic capil·lar excel·lent per ajudar a prevenir la caiguda de cabells.\nL’oli presenta propietats antimicrobianes, antisèptiques, astringents, carminatives, digestives, diürètiques i desintoxicants.\nCom que és un excel·lent antioxidant, serà un gran aliat per ajudar a eliminar toxines de l’organisme, facilitant-la circulació sanguínia, eliminant acumulacions d’àcid úric en els músculs i articulacions, ajudarà en processos de reumatisme i artritis.\nLes seves propietats carminatives poden alleujar la digestió, evitant gasos, nàusees i dolors d’estómac.\nLa paraula que millor defineix aquest oli és que és un potent antioxidant per això serà un bàsic per acompanyar una dieta oncològica i antiinflamatòria.\nEls seus usos a la cuina\nPel seu aroma fresc i intens, s’utilitza per condimentar una gran varietat de plats, especialment amb el seu estimat company de cuina l’all. Herbaci, aromàtic i fresc, el julivert apareix cada primavera. Les fulles poden ser utilitzades fresques, congelades o seques. Però si vols tenir tots els seus beneficis medicinals, en un instant, només afegint 4 gotes en un setrill de 200 ml, amb un gra d’all, tindràs un oli aromàtic ideal en un instant.\nUna gota d’oli essencial de julivert, al teu gaspatxo casolà, o sopa de tomàquet amb poma, o en una clàssica amanida de tomàquet, o amb tota mena d’enciams en les teves amanides, serà un imprescindible.\nSi vols donar-li un toc original al teu humus, o als teus patés vegetals, guanyant fragància i digestibilitat.\nEn cremes fredes, com vichissoyse, cremes de carbassó o pastanaga, una goteta per plat serà una autèntica delícia saludable. En rostits o aliments a la planxa, podem pinzellar amb el nostre oli aromatitzat amb julivert i all i guanyarem en sabor, aroma i salut!\n9 de febrer de 2022 a les 11:35 Respon\nEl Julivert te de coure o es posa cru al final de la cocció?\n9 de febrer de 2022 a les 13:20 Respon\nHola Mari Carme, molt bon dia.\nL’oli essencial de julivert i, en general, tots els olis essencials, cal afegir-los sempre després de la cocció, al moment de servir. Si els afegim durant la cocció dels aliments perden les seves propietats terapèutiques.


Una filial d’SNCF operarà trens d’alta velocitat a Tarragona a partir de març vinent | Notícies / Noticias Tarragona diari digital Tarragona21\nUna filial d’SNCF operarà trens d’alta velocitat a Tarragona a partir de març vinent\nHélène Valenzuela, Directora General de OUIGO España y Alain Krakovitch, Director General de Voyages SNCF.\nLa filial espanyola del gegant francès SNCF, OUIGO, operarà a partir del 15 de març de l’any vinent els primers trens d’alta velocitat entre Madrid i Barcelona amb parades a Saragossa i Tarragona. Aquest nou concepte d’oferta amb preus baixos, trens de doble pis i serveis com el OUIBAR, ha estat presentat aquest dimarts per Alain Krakovitch, Director General de Voyages SNCF, i per Hélène Valenzuela, Directora General de OUIGO Espanya. Per a celebrar la seva arribada a Espanya, la companyia oferirà bitllets a 1 euro cap a Madrid, Barcelona, Saragossa i Tarragona per als 10.000 primers viatgers que es registrin en la web ouigo.com/es a partir del 24 de setembre.\nPer a Christophe Fanichet, President Director General d’SNCF Voyageurs, «aquest llançament és una gran aposta d’SNCF per a demostrar la força del nostre producte i la nostra experiència obrint nous mercats. Amb l’arribada de OUIGO a Espanya, marquem una nova etapa en la nostra aposta per una alta velocitat accessible per a tots.»\nPer la seva banda, Krakovitch ha remarcat «el compromís molt fort d’SNCF amb Espanya. L’objectiu d’SNCF sempre ha estat el de fer l’alta velocitat més accessible. La qualitat de la xarxa espanyola i la configuració dels nostres trens ho fan possible. Posarem 30.000 seients al dia per a aquest mitjà de transport que contamina 50 vegades menys que el cotxe i 80 vegades menys que l’avió». També ha indicat que SNCF contribueix així a través de OUIGO a l’esforç de recuperació econòmica creant 1.300 llocs de treball, entre directes i indirectes, desenvolupant alhora una política de diversitat i inclusió. «La nostra activitat tindrà un impacte positiu per al medi ambient però també per a l’economia en un moment crucial».\nValenzuela ha declarat que «OUIGO ve a satisfer les expectatives dels consumidors espanyols: OUIGO popularitzarà l’alta velocitat a Espanya. La nostra arribada correspon amb l’obertura del transport d’alta velocitat que podria conduir a duplicar el nombre de passatgers que triaran aquest mitjà de transport ecològic en els deu pròxims anys. OUIGO és alta velocitat, alta qualitat i baixos preus».\nL’operador continuarà ampliant la seva activitat a Espanya per a arribar a València, Alacant, Còrdova, Sevilla i Màlaga. Tots aquests trajectes es duran a terme a bord de la moderna flota de 14 trens Alstom Euroduplex de doble pis que OUIGO posarà per primera vegada sobre les vies d’alta velocitat d’Espanya.


Els Serveis Socials de l’Eliana atenen a prop de 4.000 persones des de l’inici de la pandèmia – tucomarca.com\nHomeCamp de TúriaEls Serveis Socials de l’Eliana atenen a prop de 4.000 persones des de l’inici de la pandèmia\nLa Regidoria de Serveis Socials ha registrat més de 1.200 atencions telefòniques i quasi 900 seguiments a veïns i veïnes majors de 70 anys\nEl departament de Serveis Socials de l’Ajuntament de l’Eliana ha atés des que es decretara l’Estat d’Alarma provocat per la pandèmia del Covid-19 el passat 14 de març, a un total de 3.896 persones. Després d’un mes i mig convivint amb aquesta nova situació la regidoria de Polítiques Socials ha fet balanç de les actuacions municipals destinades a mitigar, en la mesura que siga possible, els efectes provocats per aquesta circumstància.\nPer programes, el departament ha atés telefònicament fins dijous passat 23 d’abril a 1.227 ciutadans que han cridat a l’Ajuntament sol·licitant informació. S’han realitzat 117 prestacions econòmiques en famílies per a necessitats bàsiques, ajuda al pagament del lloguer, llum, aigua etc.\nPer la seua part el programa de subministrament directe de menjar amb la col·laboració del comerç local ha satisfet les necessitats d’un total de 36 persones i altres 89 s’han acollit als serveis del programa de compra solidària a domicili. 30 veïns i veïnes de l’Eliana s’han beneficiat del subministrament d’aliments mitjançant el Banc d’Aliments, que també ha repartit 1.040 menús elaborats per la fundació del cuiner José Andrés.\nEn aquest període els Serveis Socials han cuidat de 187 persones en els seus domicilis, realitzant seguiment telefònic a 40 d’elles. Així mateix, s’ha realitzat seguiment a 632 de majors de 70 anys de l’Eliana que viuen solos i a altres 255 en llars on tots els seus membres són majors de 70, la qual cosa suma un total de 887 persones ateses en aquest espectre de població.\nIgualment, el departament ha realitzat seguiment dels 57 menors becats en menjadors escolars, de 73 persones pertanyents a col·lectius de risc, 44 víctimes de violència de gènere i domèstica i 109 persones en situació de dependència.\nLa regidora de Polítiques Socials, Mª José Valenzuela, ha destacat el sobreesforç que està realitzant el departament. “Des del consistori som conscients de la importància dels Serveis Socials, especialment en un moment com aquest, i per això estem reforçant els recursos municipals perquè les treballadores puguen desenvolupar la seua labor en les millors condicions i amb les majors garanties possibles”, ha explicat l’edil.\n12 març, 2021 Redacción Algemesí, Camp de Túria, La Comarca, La Pobla, La Ribera Alta, Oci i Cultura, Secció 0\nPost també disponible en: CastellanoEls Premis Teodor Llorente celebren la quinzena edició amb guardons per valor de 5.000 euros i la publicació de les obres. La novel·la “L’estiu dels brivalls” de Francesc Viadel, d’Algemesí, ha […]


CAN TERRATS - ANTIC MAS PI\nMasia bastida durant el segle XVI. A la façana principal, orientada a tramuntana, hi ha un notable conjunt d’obertures decorades de tipologia gòtic-renaixentista i una porta d’accés d’arc de mig punt adovellada, amb la data de 1542 esculpida a la clau.\nDescripció:Masia de dues plantes i golfes; baixos destinats a estables i el pis a habitatge, la coberta és a dos vessants que cauen sobres els murs de més llargada. La façana principal, que presenta una forta pàtina, a causa d'estar encarada a tramuntana, ofereix un notable conjunt d'obertures ornamentades, gòtic- renaixentista. La portada que és la meitat de ponent, és de gran dovellatge i té, a la clau de l'arc de mig punt, un relleu a manera d'escut, però amb l'interior llis; a sobre hi veiem, incís, l'any 1542. al pis hi ha quatre finestrals. El que es troba damunt la porta és rectangular i a la llinda té un detall decoratiu de tema floral inscrit en un triangle; hi ha una inscripció difícil de desxifrar per l'erosió. A continuació, vers l'Est, trobem un finestral geminat, sense mainell, amb arabesc calat a l'intradós dels arquets conopials; motlluratge i mènsules amb àguiles en relleu, a les impostes. La darrera finestra és d'arc conopial amb arabesc senzill, motlluratge i impostes de tema vegetal. Als baixos hi donen unes petites obertures horitzontals. El parament és de rebles sense treballar, grans; les obertures són tallades en gres.\nA l'interior, als baixos, es conserven la major part de les voltes de canó, de rebles i morter, amb encanyissat. Dues segueixen l'eix longitudinal de l'edifici i les altres dues són transversals. Una escala de pedra puja al pis on destaca la sala gran. Hi veiem dues portes ornades amb motllures i rosetes en baix- relleu, l'interior ha estat, en alguns sectors, modificat.\nPublicat per Llocs de Catalunya a 3:08


Tu, jo i l'Otis: Un llibre\nUna de les feines que estem fent aquests dies és la traducció d'una part d'aquest llibre.\nFins ara només l'havíem vist en pdf, però ara mateix tinc la versió anglesa en format llibre a les meves mans.\nI em fa ilu.\nNo serà un super vendes, no sortirem als crèdits, ni el tindreu a les estanteries de casa, però serà un llibre i algun dia algú se'l mirarà i el consultarà. O criarà pols a la biblioteca. Però serà un llibre.\nPer Tu, jo i l'Otis a dimecres, d’agost 26, 2009\nEtiquetes: aventures italianes, ella, feina, llibres\nFelicitats! Tot i que està en anglès, no hi surts als crèdits i potser mai me l'arribaré a llegir del tot, em fa molta il·lusió que us l'hagin publicat. Segur que més d'un li trobarà l'interès que es mereix! :*\n26 d’agost de 2009, a les 11:27\nNo sé si m'he explicat del tot... però volia dir que em fa ilu perquè si han publicat l'anglès, el castellà també el publicaran!!! I aquest sí que te'l podràs llegir, SENCER!! jajajaja\n26 d’agost de 2009, a les 11:34\nAra et falta tenir un fill, jeje (perque l'arbre ja l'has plantat?)\n26 d’agost de 2009, a les 12:30\nMaria, encara fullejant el llibre ha dit...\nAl jardí dels meus pares hi ha un mandariner que és "culpa" meva.\nDe fet, de llibres ja en tinc dos, però feia temps que no veia cap de les meves feines amb possibilitats de sortir fora de la pantalla :)\nDel fill ja en parlarem més endavant...\n26 d’agost de 2009, a les 12:38


Crítica de televisió (Empar Moliner)\nEMPAR MOLINER 27/12/2012 00:00\nS'ha estrenat el programa més esperat de l'any de la televisió pública. El discurs del rei . Es tracta d'un one man show protagonitzat pel monarca Joan Carles I de Borbó.\nEl format és com el d' El club de la comèdia , però amb decorats regis. L'artista fa el monòleg en un set de cartró pedra de tons marrons que representa un d'aquells despatxos que tenen les persones que no han de fer feina de despatx. L'attrezzista ha treballat per donar-nos aquesta impressió. A la taula no hi ha ordinador, ni bolígrafs, ni papers, ni una grapadora, ni un got amb una ampolla de Soberano. En canvi, hi ha un secant (per demostrar que l'artista, si escriu, ho fa amb tinta i ploma de faisà). I al fons, el detall de qualitat: un retrat, que em diuen que és el fill de Felip V.\nEnguany, al programa hi ha hagut canvis. Joan Carles, fidel al personatge que representa, ha recolzat el cul inquiet a la taula del despatx, en lloc de dipositar-lo a la cadira. Però això no és prou. Sens dubte, el xou guanyaria en ritme si les càmeres no fossin tan estàtiques i si l'actor, en lloc de llegir teleprompter , s'aprengués el text i se'l fes seu. Una realització a l'estil de Caiga quien caiga hi donaria més ritme.\nNo es pot negar que el guió és molt divertit, però la fredor de Joan Carles fa que els acudits no ens arribin. La comicitat d'algunes frases es perd. Per exemple: "Cal promoure valors com el respecte mutu i la lleialtat recíproca. Són valors que fa més de tres dècades van contribuir a construir un nou marc de convivència, el reconeixement de la nostra pluralitat i de les diferents llengües, cultures i institucions d'Espanya". ¿No ens arribaria més aquesta frase si s'hi afegissin riures enllaunats? El problema del programa és que, tot i que està produït per tots nosaltres, en el càsting no hi tenim res a dir. L'actor ens ve imposat per la productora.


Vox presenta una querella contra Sánchez i el seu govern\nActualitzat 20/4/2020 7:16:58 +00:00 CET\nEl president de Vox, Santiago Abascal, ha anunciat que el seu partit presentarà aquest dilluns una querella contra el cap del Govern espanyol, Pedro Sánchez, i contra el seu executiu "pels delictes d'imprudència greu amb resultat de mort, lesions per imprudència greu i delictes contra els drets dels treballadors per omissió de les mesures de seguretat".\nAbascal ha comunicat així la decisió del seu partit en una anotació a Twitter, que ha recollit Europa Press, després que dijous passat el PSOE denunciés Vox davant la Fiscalia General de l'Estat perquè considera que ha pogut incórrer en possibles delictes d'odi, injúries i calúmnies per diversos missatges a través del seu perfil oficial de Twitter contra el Govern central i els socialistes.\nAquell mateix dijous, Vox també va registrar una querella davant la Sala Civil i Penal del Tribunal Superior de Justícia de Catalunya (TSJC) contra el president de la Generalitat, Quim Torra; els consellers Chakir el Homrani i Alba Vergés, i el secretari de Salut Pública, Joan Guix, per la gestió que ha dut a terme la Generalitat durant la pandèmia.\nAixí mateix, Abascal també ha explicat en la mateixa xarxa social que la seva formació presentarà una altra denúncia davant els jutjats d'instrucció perquè "s'investigui i condemni a qui hagi donat ordres de destinar recursos de la Guàrdia Civil a 'minimitzar' el clima contrari a la gestió del Govern espanyol, i a qui les hagi complert.


Notes de Balsareny: La Creu del Perelló (2)\nPublicat per Xavi el dimarts, de juny 07, 2011\nHola me llamo Yolanda y soy de balsareny,me gusta mucho tu blog,me encanta todo lo que explicas, pues me gusta mucho la hitoriasi quieres visitar mi blog,tambien es de Balsareny.Gracias\n8 de juny de 2011, a les 22:59\nGràcies Yolanda! M'agradaria escriure més coses, però la falta de temps m'ho impedeix. I les pluges, que fan que no pugui sortir a visitar més indrets del nostre terme!\n10 de juny de 2011, a les 21:24\nMercuri Castellà ha dit...\nEm primer lloc company felicitar-te per l'excelent blog que estas duent a terme.\nEm presento em dic Mercuri Castellà i fa temps estic relaitzant un treball de recerca sobre l'activitat del Maquis a Catalunya ja que el meu avi va tenir molta relació i activitats conjuntes amb en Quico Sabaté. Tens més coneixements sobre les activitats dela guerrila per aquesta zona?\nAgraeixo la teva atenció y de nou enhorabona pera questa fantastica feina\n6 d’agost de 2011, a les 8:56\nBon dia Mercuri!\nGràcies per les felicitacions. La veritat es que només sóc un aficionat a la història local i faig el que bonament puc amb el blog...\nI si, algunes històries més tinc sobre les actuacions de la resistència a la zona. Aquí a la frontera del Bages i el Berguedà hi hagueren molts fets, tant petits com destacables del maquis. La llàstima és que formen tots part de la memòria oral (tot i que hi ha material editat, però poc), i les generacions que ens en poden parlar comencen ja a desaparèixer i ténen una visió molt distorsionada dels fets a causa de les presions rebudes. Així i tot, hi ha bones històries per explicar.\nPersonalment sempre m'he centrat més en la vida de Ramon Vila i de Marcel·lí Massana, però si et puc ser d'ajuda en alguna cosa només ho has de demanar.\nT'afegeixo al Facebook i en parlem tant com vulguis.\nPD: Conserva tant com puguis la memòria del teu avi. Ho mereix.\n6 d’agost de 2011, a les 9:48\nHola, son en Jaume de Curiositat.cat. He llegit el teu post i m'ha agradat molt. Gràcies per deixar-lo l'enllaç\n19 de febrer de 2013, a les 8:55\nGràcies Jaume. Sóc un asidu del teu bloc des de fa temps. Les històries que expliqueu a curiositat.cat són molt interessants i entretingudes.\n19 de febrer de 2013, a les 10:13